ປ. ໂອ​ບາ​ມາ ​​ປະກາດ ແຜນການຈັດ​ຕັ້ງ ພາຄີຮັບ​ມື​ ຢ່າງ​ວ່ອງ​ໄວ​​ ໃນ​ການ​ຮັກ​ສາ​ ສັນຕິພາບອາ​ຟຣິກັນ (ວີດີໂອ)
ພາຄີ​ດັ່ງກ່າວຈະ​ເລີ້ມດ້ວຍ 6 ປະ​ເທດ​ໃນ​ອາ​ຟຣິກາ ທີ່ຈະ​ຕ້ອງຮັກສາ ​ກອງ​ກຳລັງ​ແລະອຸປະກອນ ​ ໃຫ້​ພ້ອມທີ່​ຈະ​ສົ່ງ​ອອກ ​ໄປ​​ປະຕິບັດ​ງານ ​ດ້ວຍ​ຄວາມ​ວ່ອງ​ໄວ.
ສະຫະລັດຈະລົງທຶນ 110 ລ້ານດອລລ່າຕໍ່ປີ ໃນລະຍະ 3 ຫາ 5 ປີ ເພື່ອຊ່ວຍສ້າງຄວາມສາມາດ ໃຫ້ແກ່ກອງທັບຕ່າງໆ ຂອງອາຟຣິກາ ໃນການຈັດສົ່ງຢ່າງ ວ່ອງໄວ ທະຫານຮັກສາ ສັນຕິພາບ ໄປຮັບມືກັບການຂົ່ມຂູ່ຈາກຫຼາຍໆດ້ານ ລວມທັງ ການສູ້ລົບ ການກໍ່ການຮ້າຍ ແລະ ການຄ້າມະນຸດ ປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ປະກາດ ການຈັດຕັ້ງ ພາຄີຮັບມືຢ່າງວ່ອງໄວໃນການຮັກສາສັນຕິພາບ ອາຟຣິກັນ ຫຼື African Peacekeeping Rapid Response Partnership ໃນວັນພຸດວານນີ້ ຊຶ່ງທ່ານກ່າວວ່າ  ການປະກາດດັ່ງກ່າວ ມີຂຶ້ນໃນມື້ສຸດທ້າຍຂອງກອງປະຊຸມສຸດຍອດ ສະຫະລັດ-ອາຟຣິກາ ເປັນເວລາ 3 ມື້ ຢູ່ວໍຊິງຕັນ ພາຄີດັ່ງກ່າວຈະເລີ້ມດ້ວຍ 6 ປະເທດໃນອາຟຣິກາ ຄື Senegal Ghana Ethiopia Rwanda Tanzania ແລະ Uganda ບັນດາປະເທດດັ່ງກ່າວ ຈະຕ້ອງໝາຍໝັ້ນ ຕໍ່ ການຮັກສາກອງກຳລັງແລະອຸປະກອນ ໃຫ້ພ້ອມທີ່ຈະສົ່ງອອກໄປປະຕິບັດງານດ້ວຍ ຄວາມວ່ອງໄວ ແລະ ຕົກລົງທີ່ຈະປະຕິບັດງານຮ່ວມກັບ ກອງກຳລັງຂອງສະຫະປະຊາ ຊາດ ແລະຂອງສະຫະພາບອາຟຣິກາ ທີ່ປະຕິບັດງານຢູ່ໃນອາຟຣິກາ ທຳນຽບຂາວ ກ່າວວ່າ ບັນດາຜູ້ນຳຂອງອາຟຣິກາ ໄດ້ເຮັດໃຫ້ເປັນທີ່ຈະແຈ້ງໃນອາທິດນີ້ ວ່າ ການກໍ່ສ້າງຄວາມສາມາດຂອງພວກເຂົາເຈົ້າໃນການຮັບມືກັບວິກິດການໄດ້ຢ່າງວ່ອງ ໄວນັ້ນ ແມ່ນເປັນເລື້ອງສຳຄັນທີ່ສູງສຸດ ຢູ່ໃນວຽກງານຮັກສາສັນຕິພາບ ແລະຄວາມໝັ້ນ ຄົງຂອງພວກເຂົາເຈົ້າ ສະຫະລັດຍັງໄດ້ສັນຍາ ທີ່ຈະສະໜອງອຸປະກອນເພີ້ມຕື່ມອີກ ໃຫ້ແກ່ກອງຮັກສາສັນຕິພາບ ອາຟຣິກັນ ໃນໂຊມາເລຍ ແລະ ສາທາລະນະລັດອາຟຣິກາກາງ